Salaun (roue Breizh)

Salaun (?-†874), mab da Riwalon, kont Poc'her, a zo bet roue Breizh etre 857 ha 874. Dont a ra e anv eus hini Salomon, roue an Hebreed. Salamun e oa ar stumm kozh, aet da Salavun ha Salaun. Ur sant eus an Iliz katolik eo ivez.

E 853 e savas ur manati, dediet da sant Masen e Masen-Skirieg (Il-ha-Gwilen).

Dont a reas da vezañ roue Breizh e 857 goude bezañ muntret ar roue Erispoe, mab da Nevenoe ha kenderv dezhañ. Ne blije ket dezhañ gwelout Breizh o tostaat ouzh Bro-C'hall dre un dimeziñ. Prest e oa Erispoe da eurediñ e verc'h gant Loeiz, mab da Karl Voal, ar roue frank, diwar ali Alkmar, eskob Naoned.

E 863, dre Emglev Entrammes (Mayenne), ez eas Maine hag ul lodenn eus Anjev gantañ, diwar-goust ar Franked. E 868, dre Emglev Compiègne e c'hounezas ar c'hotentin, Bro-Avrañch hag Inizi Mor Breizh. Evel-se e tizhas Breizh ar brasañ gorread he deus bet bizskoazh.

E 868 e yeas da vrezeliñ ouzh ar Vikinged staliet war ribl al Liger, ha trec'hiñ a reas anezho. Savet e oa bet taosoù gantañ e Poitiers evit kas e gefridi da benn. D'an 29 a viz Eost eus ar memes bloaz e voe anavezet eñ hag e ziskennidi, da roue Breizh gant Karl an Tev e-pad bodadenn PîtresJean-Christophe Cassard Les bretons de Nominoë Gwask Skol-veur Roazhon, 2003 .

Klask a reas Salaun distagañ eskibien Breizh eus arc'heskob Teurgn ha goulenn a reas digant ar pab lakaat eskopti Dol da vezañ un arc'heskopti. War an entremar e chomo statud Dol o vezañ ma oa gwelet evel an arc'heskopti gant ar Vrezhoned. Un asant a roas ar pab e 1076 pa gasas ur pallium, arouez ar garg, d'an arc'heskob Even. Cheñch a reas an traoù gant ar pab Inosant III pa urzhias e 1199 adlakaat beli arc'heskob Teurgn war an eskibien e Breizh. 

E dibenn e ren en em dennas en ur manati, er Merzher-Salaun pe e Lanwelan, evit goulenn pardon digant Doue eus muntr Erispoe. Eno e voe drouklazhet d'ar 25 a viz Mezheven 874 gant e zeuñv Paskwezhen harpet gant Gurwant, deuñv Erispoe : « Salaun a glaskas repu en iliz ur manati ma oa kemeret hag handeet gant ur gouezder bras-meurbet. Tennet e oa e zaoulagad gant kement a feulster ma varvas e-doug an noz »Alban Butler, Jean François Godescar, Vies des pères, martyrs et des autres principaux saints, Volume 4, Lyon, F.Guyot, 1844). 

Lakaet e voe ar roue da sant e 910 abalamour d'e verzherinti ha d'e vertuzioù (emañ Sant Salaun e roll merzherien an Iliz katolik war lec'hienn ar Vatikanlec'hienn ar Vatikan).

Notennoù

 En e raok:Erispoe Roue Breizh thum|60 px War e lerc'h:Paskwezhen pe Gurwant
Salaün
Rummad:Istor Breizh en IXvet kantved
Rummad:Sent Breizh
Rummad:Rouaned muntret
Rummad:Marvioù 874